NVG verduidelik terugtrek van aanklagte teen oudstryders | Netwerk24
Die nasionale vervolgingsgesag (NVG) sê hy het die aanklagte teen die 53 veterane van die Liberation Struggle War Veterans wat verlede jaar drie ministers as gyselaars aangehou het, teruggetrek omdat daar nie enige prima facie-gronde vir 'n saak is nie.
Lumka Mahanjana, NVG-woordvoerder, sê nadat die direkteur van openbare vervolgings (DOV) in Gauteng die saak onder oë gehad het, is besluit dat die identiteite van die beskuldigdes of hul individuele optrede nie bewys kon word nie.
Die veterane is vroeër daarvan beskuldig dat hulle ministers Thandi Modise en Mondli Gungubele en adjunkminister Thabang Makwetla in Oktober byna drie uur in die Saint George-hotel in Irene buite Pretoria as gyselaars aangehou het.